b'\n_START_ARTICLE_\nGamergate\n_START_PARAGRAPH_\nGamergate (tudi #gamergate) je spletno gibanje, ki se je pojavilo avgusta 2014. Pripadniki gibanja ga ozna\xc4\x8dujejo kot gibanje proti korupciji, malomarnosti in nepotizmu v novinarstvu, povezanem z industrijo videoiger._NEWLINE_Gibanje gamergate se je pojavilo kot odgovor na afero quinnspiracy (besedna igra z angle\xc5\xa1ko besedo za zaroto, conspiracy, in priimkom Quinn), ki jo je spro\xc5\xbeil razvijalec videoiger Eron Gjoni, ki je objavil blog, v katerem je obto\xc5\xbeil svojo nekdanjo partnerko, razvijalko videoiger Zoe Quinn, eti\xc4\x8dno neprimernega vedenja, med drugim, da ga je varala z Nathanom Graysonom, blogerjem na spletni strani za videoigre, Kotaku. Ogor\xc4\x8denost igra\xc4\x8darske skupnosti je dosegla vi\xc5\xa1ek v spletnem nadlegovanju Graysona, Quinnove in ve\xc4\x8d njunih sodelavcev.  _NEWLINE_Nasprotniki gibanja Gamergate so le-to tako ozna\xc4\x8dili za del kulturne vojne proti \xc5\xbeenskam, feminizmu in raznolikosti v industriji videoiger. Poro\xc4\x8danje medijev se je osredoto\xc4\x8dalo predvsem na nadlegovanje in ve\xc4\x8dinoma ignoriralo stali\xc5\xa1\xc4\x8da gibanja samega. Pristranskost poro\xc4\x8danja in uti\xc5\xa1anje debat o aferi na ve\xc4\x8d socialnih omre\xc5\xbejih je v gibanju \xc5\xa1e bolj razvnelo sume o korupciji in skrivnem sodelovanju v novinarstvu o videoigrah. 27. avgusta 2014 je igralec Adam Baldwin afero na socialnem omre\xc5\xbeju twitter imenoval z ozna\xc4\x8dbo #GamerGate, ki jo je gibanje vzelo za svoje ime.'